'क्राइम पेट्रोल' में अनूप सोनी की होगी वापसी, इस अंदाज में आएंगे नजर  
'क्राइम पेट्रोल' में फिर नजर आएंगे अनूप सोनी
अनूप सोनी ने इसकी खुद दी जानकारी
इस बार नए लुक में आएंगे नजर
टेलीविजन के सबसे लोकप्रिय एक्टर अनूप सोनी (Anup Soni) अपने 'क्राइम पेट्रोल' (Crime Patrol) को एक बार फिर होस्ट करते नजर आएंगे. सोनी टीवी पर आने वाले इस शो का अनूप सोनी एक लोकप्रिय चेहरा थे. वे फिर से इस क्राइम सीरीज में मेजबान के तौर पर वापसी करेंगे. हालांकि इस बार अनुप सोनी शो में बिल्कुल अलग अंदाज में नजर आएंगे. बता दें छोटे पर्दे पर प्रसारित होने वाले शो 'क्राइम पेट्रोल' (Crime Patrol)  में वास्तविक जीवन में घटित अपराधों के नाट्य रूपांतरण को दिखाया जाता है. खबरें आ रही हैं कि इस बार अनूप दाढ़ीवाले लुक में नजर आएंगे और उसी दृढ़ता से हर गली और नुक्कड़ पर होने वाले अपराधों के बारे में बात करेंगे, जैसे पहले करते थे.
Ek khoon hua shaadi-shuda mard ka, dusra khoon ek jawaan ladke ka. Kya sambandh hai inn do katalon mein? Dekhiye kaise suljhaegi Police yeh gutthi #CrimePatrolDastak mein, aaj raat 10:30 baje, sirf Sony par. pic.twitter.com/WVx7WLjyJn
अनूप सोनी (Anup Soni) ने एक इंटरव्यू के दौरान बताया, 'मैं शो से सात साल तक जुड़ा रहा. इसलिए मैंने फैसला लिया था कि मैं इससे ब्रेक लेकर अपने दूसरे प्रोजेक्ट्स पर ध्यान दूंगा लेकिन 15 महीने बाद शो के साथ दोबारा जुड़ कर अच्छा लग रहा है.' अनूप सोनी केवल टेलीविजन पर ही नहीं बल्कि वेब सीरीज में भी नजर आ चुके हैं. अनूप सोनी (Anup Soni) के अपकमिंग प्रोजेक्ट्स में नेटफ्लिक्स की ओरिजनल फिल्म 'प्रस्थानम' और 'बाहुबली' के निर्माताओं की एक वेब सीरीज शामिल है.
44 साल के अनूप सोनी (Anup Soni) टीवी जगत की जानी-मानी हस्ती हैं. इन्होंने साल 2008 में कलर्स टीवी के सबसे फेमस शो 'बालिका वधू' (Balika vadhu) में भैरों धर्मवीर सिंह का किरदार निभाया था. इसके अलावा अनूप ने 'कहानी घर-घर की' और 'सीआईडी' जैसे पॉपुलर शो में भी काम किया. अनूप सोनी ने एक्टर राज बब्बर की बेटी जूही बब्बर से साल 2011 में शादी की थी. हालांकि अब उनके फैन्स एक बार फिर उन्हें अपने फेवरेट शो में वापस पाकर बहुत खुश होंगे